Virallinen lehti nro C 050 , 22/02/1999 s. 0070



KIRJALLINEN KYSYMYS E-1681/98 esittäjä(t): Kirsi Piha (PPE) komissiolle (29. toukokuuta 1998) Aihe: Phare-varojen käyttö Puolassa Koulutusyhteistyö on yksi tärkeimpiä ruohonjuuritason yhteistyömuotoja unionin ja unionin jäsenyyttä hakeneiden maiden välillä. Siksi kysynkin komissiolta, kuinka paljon ja kuinka suuri osuus Puolalle myönnetyistä Phare-varoista on kohdistettu vuonna 1997 tähän tarkoitukseen. Komission jäsenen Hans van den Broekinkomission puolesta antama yhteinen vastaus kirjallisiin kysymyksiinE-1678/98, E-1679/98, E-1680/98 ja E-1681/98 (8. heinäkuuta 1998) Yhteisö kiinnittää huomiota laadukkaan koulutuksen kehittämiseen ja ammatillisen koulutuksen järjestelmän toteuttamiseen kaikissa EU:n jäsenyyttä hakeneissa Keski- ja Itä-Euroopan maissa. Phare-varoja on myönnetty vuodesta 1992 näiden maiden koulutusjärjestelmien kehittämiseen. Erityisesti Tempus-ohjelmalla on merkittävästi edistetty korkeakoulu-uudistuksen päämäärien saavuttamista ja sen avulla on luotu perusta kolmen Baltian maan ja Puolan sekä yhteisön korkeakoulujen väliselle yhteistyölle. Kaikissa kolmessa Baltian maassa ja Puolassa tehdään parhaillaan uudistuksia kaikilla opetuksen tasoilla ja ammatillisen koulutuksen järjestelmässä, jotta ne voitaisiin mukauttaa paremmin demokraattisen yhteiskunnan ja markkinatalouden tarpeisiin. Yhteisö on antanut näille maille mahdollisuuden osallistua Leonardo- ja Sokrates-ohjelmien kaltaisiin hankkeisiin. Vuonna 1997 koulutukseen myönnettiin Phare-varoja seuraavasti: - Viro Koulutuksen tietojärjestelmät; 1,7 miljoonaa ecua tukemaan Viron kansallista koulutuksen tietotekniikkaohjelmaa parantamalla mahdollisuuksia käyttää verkkoja, hallintojärjestelmiä, opetusmenetelmiä ja kehittämään äidinkielen tietopalveluita. Korkeakouluopetuksen ja tieteen uudistusohjelma; 0,6 miljoonaa ecua kehittämään kahta hiljattain perustettua strategista pätevyyttä lisäävää poikkitieteellistä keskusta opetuksen ja tutkimuksen yhdenmukaistamisen edistämiseksi ja opetusalan ja teollisuuden välisen vuoropuhelun kannustamiseksi - rahoitettu Phare-varoista vuonna 1996. Kielenopetusta viron kieltä taitamattomille; 1,4 miljoonaa ecua edistämään venäjänkielisten vähemmistöjen yhdentymistä valtaväestöön ja näiden kansalaisoikeuksien saamista. Tempus; 1,2 miljoonaa ecua. Opetukseen myönnetty 4,9 miljoonan ecun suuruinen määrä on 15 prosenttia Virolle vuodeksi 1997 myönnetystä koko talousarviosta. - Liettua Korkeakouluopetus; 0,7 miljoonaa ecua yliopistojen uusien hallintorakenteiden tukemiseksi kannustamaan niiden osallistumista Sokrates- ja Leonardo-ohjelmien kaltaisiin yhteisön ohjelmiin ja parantamaan korkeakoulujen hallintoa ja tietojärjestelmiä. Ammatillisen koulutuksen ja harjoittelun uudistus; 1,0 miljoonaa ecua aikaisempien Phare-rahoitusta saaneiden ohjelmien jatkamiseen tukemalla keskiasteen oppilaitosten jälkeisiä ammatillisia oppilaitoksia ammatillisen koulutuksen ja harjoittelun institutionaalisen uudistuksen parantamiseksi. Tempus; 2,8 miljoonaa ecua. Opetukseen myönnetty 4,5 miljoonan ecun suuruinen määrä on 10,4 prosenttia Liettualle vuodeksi 1997 myönnetystä koko talousarviosta. - Latvia Ammatillisen koulutuksen ja harjoittelun uudistus; 1,5 miljoonaa ecua sellaisten aikaisempien Phare-rahoitusta saaneiden ohjelmien jatkamiseen, joiden tavoitteena on ammatillisten koulutus- ja harjoitteluohjelmien yhdenmukaistaminen yhteisön pätevyysvaatimuksiin mukaan lukien opetussuunnitelmien kehittäminen. Valmistautumista yhteisön ohjelmiin osallistumiseen; 0,15 miljoonaa ecua tukemaan yhteisön ohjelmiin osallistumiseen tarvittavien rakenteiden perustamista. Kielen opetusta lättiä taitamattomille; 0,5 miljoonaa ecua edistämään venäjänkielisten vähemmistöjen yhdentymistä valtaväestöön ja näiden kansalaisoikeuksien saamista. Tempus. 1,8 miljoonaa ecua; Opetukseen myönnetty 3,95 miljoonan ecun suuruinen määrä on 10,5 prosenttia Latvialle vuodeksi 1997 myönnetystä koko talousarviosta. - Puola Tempus; 20 miljoonaa ecua. Tempus-ohjelmalle myönnetty tuki on 20,9 prosenttia Puolalle vuodeksi 1997 myönnetystä koko talousarviosta.